**ΘΕΜΑ 1Ο**

**1.α. Ερωτήσεις «αντικειμενικού τύπου», οι οποίες βαθμολογούνται με δέκα (10) μονάδες**

Με τις ερωτήσεις αντικειμενικού ή κλειστού τύπου καλείται ο εξεταζόμενος να επιλέξει την ορθή απάντηση από περιορισμένο αριθμό προτεινόμενων απαντήσεων ή να συσχετίσει μεταξύ τους διάφορα στοιχεία ή να τα διατάξει ή να τα συμπληρώσει.

Οι ερωτήσεις αυτές διακρίνονται σε:

α) ερωτήσεις διαζευκτικής απάντησης ή της μορφής: Σωστό - Λάθος,

β) ερωτήσεις πολλαπλής επιλογής,

γ) ερωτήσεις σύζευξης ή αντιστοίχισης,

δ) ερωτήσεις διάταξης, και

ε) ερωτήσεις συμπλήρωσης.

**1.β. Εξήγηση, δύο ή τριών, ιστορικών όρων/εννοιών, η οποία βαθμολογείται με δεκαπέντε (15) μονάδες**

**ΘΕΜΑ 2ο**

**2.α. Ερώτηση σύντομης απάντησης, αναπαραγωγής ιστορικών γνώσεων (10 μονάδες)**

**2.β. Ερώτηση σύντομης απάντησης, αναπαραγωγής ιστορικών γνώσεων (15 μονάδες)**

**Θέμα 3ο**

**3.α. Ερώτηση σύνθεσης των ιστορικών γνώσεων και κριτική προσέγγισή τους (10 μονάδες)**

**3.β. Ερώτηση σύνθεσης των ιστορικών γνώσεων και κριτική προσέγγισή τους (15 μονάδες)**

**Θέμα 4ο**

**3.α. Ερώτηση σύνθεσης των ιστορικών γνώσεων και κριτική προσέγγισή τους (10 μονάδες)**

**3.β. Ερώτηση σύνθεσης των ιστορικών γνώσεων και κριτική προσέγγισή τους (15 μονάδες)**

Στο 3ο και 4ο Θέμα: Ερωτήσεις επεξεργασίας ιστορικού υλικού, το οποίο δίνεται στους/στις μαθητές/-τριες φωτοτυπημένο. Το υλικό αυτό προέρχεται από ιστορικές μαρτυρίες-ιστορικές πηγές, αρχαιολογικές μελέτες, έργα τέχνης, φωτογραφίες, στατιστικούς πίνακες, δημοσιογραφικά άρθρα, χάρτες, διαγράμματα και, γενικότερα, από υλικό το οποίο αποτελεί ιστορικό τεκμήριο ή χρησιμοποιείται ως πηγή άντλησης πληροφοριών για την εξαγωγή ιστορικών συμπερασμάτων. Οι μαθητές και οι μαθήτριες καλούνται να αξιολογήσουν και να αξιοποιήσουν το υλικό των ιστορικών μαρτυριών που τους δίνεται για επεξεργασία βάσει δεδομένων κριτηρίων, τα οποία μπορεί να αφορούν σε ανάλυση ή σύνθεση αιτίων ή συνθηκών, αποτίμηση της δράσης προσώπων, αξιολόγηση αποτελεσμάτων, συγκριτική προσέγγιση διαφορετικών απόψεων καθώς και σε αποτίμηση της εγκυρότητας και αξιοπιστίας επιμέρους πληροφοριών. Οι απαντήσεις πρέπει να συνδυάζουν σε κάθε περίπτωση τις πληροφορίες που προκύπτουν από την κριτική επεξεργασία των ιστορικών μαρτυριών με τις γνώσεις που αποκτήθηκαν κατά τη διδασκαλία του μαθήματος.

**Σημείωση**:

To **πρώτο** και το **τρίτο θέμα** λαμβάνεται με κλήρωση από την Τράπεζα Θεμάτων.

Το **δεύτερο** και το **τέταρτο** **θέμα** ορίζεται από τους/τις διδάσκοντες/διδάσκουσες το μάθημα.